b'\n_START_ARTICLE_\nPaganis\n_START_SECTION_\nIstorija\n_START_PARAGRAPH_\nPrie\xc5\xa1 rom\xc4\x97nams \xc4\xafsivie\xc5\xa1pataujant Piet\xc5\xb3 Italijoje Taurania buvo svarbiausias miestas Sarno up\xc4\x97s sl\xc4\x97nyje. Herkulaniumas, Pomp\xc4\x97ja, Stabijos ir Sorentas buvo ne tokie svarb\xc5\xabs. Miestas buvo Romos s\xc4\x85jungininku iki 309 m. pr. m. e., kai prisid\xc4\x97jo prie sukilusi\xc5\xb3 samnit\xc5\xb3. 308 m. pr. m. e. Tauranija atmu\xc5\xa1\xc4\x97 rom\xc4\x97nus, kurie nor\xc4\x97jo i\xc5\xa1silaipinti Sarno \xc5\xbeiotyse, bet 307 m. pr. m. e. miestas buvo apgultas ir pasidav\xc4\x97. Rom\xc4\x97n\xc5\xb3 laikais miestas buvo vadinamas Barbatianus, su juo buvo elgiamasi gerai, tad jis i\xc5\xa1liko i\xc5\xa1tikimas net po Kan\xc5\xb3 m\xc5\xab\xc5\xa1io._NEWLINE_Hanibalas sugriov\xc4\x97 miest\xc4\x85 216 m. pr. m. e. Gyventojai sugr\xc4\xaf\xc5\xbeo at\xc4\x97jus taikai. Barbacianas buvo i\xc5\xa1tikimas per S\xc4\x85junginink\xc5\xb3 kar\xc4\x85. 73 m. pr. m. e. j\xc4\xaf nusiaub\xc4\x97 Spartakas._NEWLINE_IX a. mieste gyveno ma\xc5\xbea sarac\xc4\x97n\xc5\xb3 kolonija._NEWLINE_Miestas buvo sujungtas su No\xc4\x8dera Inferiore ir pavadintas Nuceria Paganorum pagal Pagani\xc5\xb3 \xc5\xa1eim\xc4\x85, kuri gyveno Curtis in Plano pilyje Paganyje.'